Mėmelis (PAR)
Mėmelis (afr. Memel) – miestelis Pietų Afrikos Respublikoje, Fristeite, 220 km į pietryčius nuo Johanesburgo, 36 km į šiaurės vakarus nuo Niukaslo. Praeina Niukaslo–Standertono plentas. Netoliese yra Hipopotamų Ežerų gamtos rezervatas (afr. Seekoeivlei-natuurreservaat) – Ramsaro konvencijos objektas. Verčiamasi daugiausia gyvulininkyste, kukurūzų auginimu. Plėtojamas turizmas. 2001 m. 76 % Mėmelio gyventojų buvo baltieji (daugiausia afrikanai), 24 % – juodaodžiai (daugiausia zulai).